Document ID: 31992R0195

ΚΑΝΟΝΙΣΜΟΣ (ΕΟΚ) αριθ. 195/92 ΤΗΣ ΕΠΙΤΡΟΠΗΣ της 29ης Ιανουαρίου 1992 για την τροποποίηση του κανονισμού (ΕΟΚ) αριθ. 2384/91 για μεταβατικά μέτρα που εφαρμόζονται στην Πορτογαλία για την περίοδο 1991/92 στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 257 παράγραφος 1,
Εκτιμώντας:
ότι με τον κανονισμό (ΕΟΚ) αριθ. 2384/91 της Επιτροπής της 31ης Ιουλίου 1991 για μεταβατικά μέτρα που εφαρμόζονται στην Πορτογαλία για την περίοδο 1991/92 στον αμπελοοινικό τομέα (1) άνοιξε ειδική απόσταξη κοινοτικής στηρίξεως που περιορίζεται σε 1,3 εκατομμύρια εκατόλιτρα- ότι η ποσότητα αυτή καθορίστηκε σε εποχή όπου ήταν δύσκολο να προβλεφθούν οι αντιδράσεις της αγοράς για την εν λόγω περίοδο και ότι η παρούσα πλεονασματική κατάσταση δικαιολογεί την αύξηση του όγκου που θα αποσταχθεί σ' αυτό το κράτος μέλος προκειμένου να εξαλειφθεί ποσότητα οίνου επαρκής για να στηριχθούν οι τιμές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 δεύτερο εδάφιο στοιχείο α) του κανονισμού (ΕΟΚ) αριθ. 2384/91, το ποσό "1,3 εκατομμύρια εκατόλιτρα" αντικαθίσταται από το ποσό "2 εκατομμύρια εκατόλιτρα".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιανουαρίου 1992.

Labels: 18
6